# C. Joseph Vijay

| Vijay விஜய் |
| --- |
| Vijay pada tahun 2026 |
|  |
| Ketua Menteri Tamil Nadu |
| **Penjawat kini** |
| **Menyandang jawatan**  10 May 2026 |
| Gabenor | Rajendra Arleka |
| Didahului oleh | M. K. Stalin |
| Presiden Tamilaga Vettri Kazhagam |
| **Penjawat kini** |
| **Menyandang jawatan**  02 Februari 2024 (2024-02-02) |
| Didahului oleh | *Jawatan ditubuhkan* |
|  |
| Maklumat peribadi |
| Lahir | Joseph Vijay Chandrasekhar  (1974-06-22) 22 Jun 1974  Madras, Tamil Nadu, India |
| Parti politik | Tamilaga Vettri Kazhagam (2024–‍sekarang) |
| Pasangan | Sankgeetha Sornalingam (k. 1999; sep. 2026) |
| Anak | 2 |
| Ibu bapa | * S. A. Chandrasekhar (bapa)
* Shoba Chandrasekhar (ibu)
 |
| Kediaman | Chennai, Tamil Nadu, India |
| Pekerjaan | * Artis
* penyanyi
* ahli politik
 |
|  |

**C. Joseph Vijay** (Bahasa Tamil: விஜய், lahir 22 Jun 1974),ialah seorang ahli politik dan bekas pelakon India yang kini berkhidmat sebagai Ketua Menteri Tamil Nadu ke-9 sejak Mei 2026.Beliau merupakan pengasas dan presiden parti Tamilaga Vettri Kazhagam. Sebelum menjadi ahli politik, beliau merupakan seorang pelakon dan penyanyi latar yang sangat terkenal dalam sinema Tamil. Dalam kerjaya yang menjangkau lebih tiga dekad, Vijay telah berlakon dalam 68 filem dan merupakan salah seorang pelakon paling berjaya secara komersial dalam sinema Tamil dengan pelbagai filem yang tersenarai antara filem Tamil dengan kutipan tertinggi sepanjang zaman serta termasuk dalam kalangan pelakon dengan bayaran tertinggi di India. Beliau telah memenangi beberapa anugerah sebagai pelakon. Dikenali sebagai "Thalapathy" (terj. Panglima), Vijay mempunyai pengikut peminat yang sangat besar.

Dilahirkan di Madras kepada pengarah S. A. Chandrasekhar, Vijay memulakan kerjayanya sebagai pelakon kanak-kanak dalam filem Tamil *Vetri* (1984). Selepas beberapa peranan sebagai pelakon kanak-kanak dalam filem arahan bapanya, beliau memainkan watak utama pertamanya dalam filem *Naalaiya Theerpu* (1992) pada usia 18 tahun. Vijay terus membintangi peranan utama selama beberapa tahun berikutnya dengan filem-filem terkenal termasuk *Poove Unakkaga* (1996), *Love Today* (1997), *Kadhalukku Mariyadhai* (1997), *Thullatha Manamum Thullum* (1999) dan *Kushi* (2000). Pada tahun 1998, beliau dianugerahkan *Kalaimamani* oleh Kerajaan Tamil Nadu atas lakonannya dalam *Kadhalukku Mariyadhai*.

Pada tahun 2004, beliau membintangi filem aksi-masala pecah panggung *Ghilli*, dan dengan kejayaan seterusnya dalam *Thirupaachi* (2005) dan *Pokkiri* (2007), beliau berjaya mengukuhkan dirinya sebagai salah seorang pelakon utama dan paling berjaya secara komersial dalam sinema Tamil. Selepas melalui tempoh kejayaan sederhana, Vijay membintangi beberapa filem yang berjaya dari segi kritikal dan komersial sejak awal 2010-an termasuk *Thuppakki* (2012), *Kaththi* (2014), *Mersal* (2017), *Sarkar* (2018), *Master* (2021), *Beast* (2022), *Leo* (2023) dan filem kedua terakhir beliau, *The Greatest of All Time* (2024).

Pada Februari 2024, Vijay mengumumkan persaraannya daripada dunia perfileman dan penglibatan rasminya dalam arena politik. Dalam pilihan raya Dewan Undangan Negeri Tamil Nadu 2026, partinya memperoleh 108 kerusi, menandakan satu pencapaian politik yang besar namun masih tidak mencapai majoriti. Dengan sokongan parti-parti sekutu lain, Chandrasekaran Joseph Vijay menjadi Ketua Menteri Tamil Nadu pada 10 Mei 2026.

## Kehidupan awal dan keluarga

Joseph Vijay Chandrasekhar dilahirkan pada 22 Jun 1974 di Madras, Tamil Nadu (kini Chennai). Bapanya, S. A. Chandrasekhar, merupakan seorang pengarah filem dan ibunya, Shoba Chandrasekhar ialah seorang penyanyi dan vokalis main balik. Bapanya berketurunan Kristian dan ibunya seorang Hindu. Vijay mempunyai seorang kakak, Vidhya, yang meninggal dunia ketika beliau berusia dua tahun. Vijay bersekolah pada mulanya di sekolah Fathima, Kodambakkam dan kemudian di sekolah Balalok, Virugambakkam. Beliau melanjutkan pelajaran ijazah sarjana muda dalam komunikasi visual dari Kolej Loyola.

## Kerjaya filem

### 1984–2003: Debut dan peralihan kepada watak utama

Vijay sebagai pelakon kanak-kanak
Pada usia 10 tahun, Vijay membuat penampilan sulungnya sebagai pelakon kanak-kanak dalam filem berbahasa Tamil *Vetri*, yang diterbitkan oleh P. S. Veerappa pada tahun 1984. Beliau kemudiannya muncul sebagai pelakon kanak-kanak dalam filem-filem seperti *Kudumbam* (1984), *Vasantha Raagam* (1986), *Sattam Oru Vilayaattu* (1987) dan *Ithu Engal Neethi* (1988). Beliau juga memegang watak sokongan bersama Rajinikanth dalam filem *Naan Sigappu Manithan* (1985), yang diarahkan oleh bapanya.

Vijay pada tahun 1998
Vijay memegang watak utama buat kali pertama dalam filem *Naalaiya Theerpu* pada usia 18 tahun, pada tahun 1992. Beliau kemudian muncul dalam filem-filem seperti *Senthoorapandi*, *Rasigan*, *Deva* dan *Coimbatore Mappillai*, yang kesemuanya berjaya di pasaran. Pada tahun 1996, Vijay membintangi *Poove Unakkaga* arahan Vikraman, yang menurutnya memberikan beliau kejayaan dan populariti awal. Pada tahun 1997, beliau membintangi filem *Kaalamellam Kaathiruppen* dan *Love Today*.

Selepas itu, beliau membintangi beberapa filem yang berjaya secara komersial seperti *Nerrukku Ner*, *Kadhalukku Mariyadhai*, *Ninaithen Vandhai*, *Priyamudan* dan *Thullatha Manamum Thullum*. Pada tahun 1999, beliau membintangi filem *Endrendrum Kadhal*, *Nenjinile*, dan *Minsara Kanna*. Pada tahun 2000, beliau membintangi filem yang mendapat pujian kritis, *Kannukkul Nilavu*, iaitu filem ke-25 beliau, serta filem romantik yang berjaya di pasaran, *Kushi* dan *Priyamaanavale*. Pada tahun 2001, beliau mencatatkan tiga kejayaan box office berturut-turut menerusi filem *Friends*, *Badri* dan *Shahjahan* sebelum membintangi filem aksi *Thamizhan* bersama Priyanka Chopra pada tahun 2002. Pada tahun yang sama, beliau muncul dalam filem romantik *Youth* dan filem aksi *Bagavathi*. Vijay memulakan tahun 2003 dengan filem *Vaseegara* dan *Pudhiya Geethai*.

### 2003–11: Pelakon yang Dikenali

Pada tahun 2003, selepas filem aksi romantik Thirumalai, Vijay membintangi filem Ghilli arahan S. Dharani, bersama Trisha dan Prakash Raj. Filem ini menjadi kejayaan komersial dan menjadi filem Tamil pertama yang meraih lebih ₹500 juta di box office domestik serta memecahkan rekod penonton terbanyak dalam minggu pertama tayangan, mengatasi rekod sebelumnya oleh filem M. G. Ramachandran Adimai Penn (1969).

Selepas itu, beliau membintangi Madhurey dan Thirupaachi pada tahun 2005. Beliau seterusnya berlakon dalam filem yang berjaya secara komersial seperti Sachein, Sivakasi, dan Pokkiri. Pokkiri menjadi salah satu filem dengan kutipan tertinggi dalam kerjaya beliau ketika itu.

Vijay pada tahun 2007
Pada akhir tahun 2007, Vijay membintangi filem romantik thriller Azhagiya Tamil Magan, di mana beliau memegang watak berganda buat kali pertama dalam kerjayanya, sebagai protagonis dan antagonis. Filem ini berjaya secara komersial di luar negara.

Kecuali filem yang berjaya secara komersial Kuruvi (2008) dan Vettaikaaran (2009), filem-filem seterusnya seperti Azhagiya Tamil Magan dan Villu hanya mencapai kejayaan sederhana di box office tempatan namun lebih berjaya di luar negara. Vijay terus menjadi salah seorang pelakon dengan bayaran tertinggi walaupun kejayaan filem beliau ketika itu sederhana.

Pada tahun 2010, beliau berlakon dalam filem aksi komedi Sura, yang merupakan filem ke-50 beliau sebagai pelakon.

Pada awal 2011, Vijay membintangi filem komedi romantik Kaavalan arahan Siddique yang mendapat sambutan positif dan kutipan sebanyak ₹102 crore di seluruh dunia. Filem ini ditayangkan di Festival Filem Antarabangsa Shanghai di China. Kaavalan turut berjaya secara komersial di China.

Filem seterusnya ialah filem aksi Velayudham, arahan M. Raja yang ditayangkan semasa Diwali dan menjadi antara filem dengan kutipan tertinggi tahun 2011. Filem ini juga menerima kejayaan kritikal di luar negara.

### 2012–2022: Kejayaan Komersial dan Kemunculan Sebagai Bintang

Vijay pada tahun 2013
Pada tahun 2012, Vijay membintangi filem yang berjaya secara komersial, *Nanban*, sebuah olahan semula kepada filem Hindi popular *3 Idiots*. Kemudian pada tahun yang sama, beliau membintangi filem aksi thriller *Thuppakki* arahan A. R. Murugadoss. Filem ini menjadi filem Tamil ketiga yang meraih lebih daripada ₹100 crore secara domestik dan menjadi filem Vijay yang paling berjaya ketika itu dengan kutipan melebihi ₹121 crore.

Filem seterusnya ialah *Thalaivaa* arahan A. L. Vijay, yang ditayangkan pada Ogos 2013 dengan ulasan bercampur. Pada tahun 2014, beliau membintangi *Jilla* yang menjadi filem pecah panggung.

Vijay kemudiannya membintangi filem aksi thriller *Kaththi*, di mana beliau melakonkan dua watak. Filem ini menerima ulasan positif dan mengutip ₹130 crore, menjadi antara filem Tamil dengan kutipan tertinggi pada tahun 2014.

Pada tahun 2015, beliau membintangi filem fantasi *Puli* arahan Chimbu Deven yang menerima ulasan bercampur dan kurang memberangsangkan daripada pengkritik, namun tetap menjadi salah satu filem dengan kutipan tertinggi pada tahun itu.

Pada April 2016, filem aksi thriller *Theri* arahan Atlee ditayangkan dan menerima ulasan bercampur. Ia menjadi filem Tamil kedua dengan kutipan tertinggi tahun itu, melebihi ₹170 crore.

Pada tahun 2017, filem masala *Bairavaa* ditayangkan dan sekali lagi menerima ulasan bercampur. Filem aksi thriller *Mersal* yang ditayangkan pada tahun yang sama menjadi kejayaan besar, dan merupakan filem pertama Vijay yang mengutip lebih daripada ₹250 crore.

Filem tersebut memenangi anugerah Filem Bahasa Asing Terbaik di National Film Awards UK pada tahun 2018, dan Vijay dicalonkan bagi kategori pelakon pembantu terbaik. Ia juga ditayangkan di Jepun, China, dan di Bucheon International Fantastic Film Festival di Korea Selatan.

Pada tahun 2018, Vijay membintangi filem politik *Sarkar* yang berjaya memasuki Kelab 100 Crore dalam masa dua hari. Filem ini ditayangkan di 80 negara dan menjadi filem kedua Vijay yang melepasi kutipan ₹250 crore.

Beliau kemudian membintangi filem aksi sukan bola sepak *Bigil* pada tahun 2019, yang menerima ulasan bercampur tetapi mencatat kejayaan komersial, mengutip lebih daripada ₹300 crore. Ia menjadi filem Tamil pertama ditayangkan di Mesir dan Jordan.

Pada tahun 2021, beliau muncul dalam filem *Master* arahan Lokesh Kanagaraj, yang menerima ulasan bercampur hingga positif dan mengutip lebih ₹300 crore secara global.

Filem seterusnya ialah filem aksi komedi gelap *Beast* yang mendapat ulasan bercampur tetapi tetap berjaya secara komersial dengan kutipan lebih ₹300 crore di seluruh dunia. Ia turut menjadi antara filem paling banyak ditonton di Netflix secara global pada tahun 2022.

### 2023–kini: Kejayaan yang berterusan

Pada tahun 2023, Vijay membintangi filem drama aksi Varisu yang diarahkan oleh Vamshi Paidipally. Filem ini meraih kejayaan komersial dengan kutipan lebih daripada ₹300 crore di box office.

Filem kedua beliau pada tahun yang sama ialah filem aksi thriller Leo. Filem ini menerima ulasan bercampur daripada pengkritik, namun tetap meraih kejayaan komersial dan muncul sebagai salah satu filem India dengan kutipan tertinggi tahun itu, dengan kutipan lebih daripada ₹600 crore.

Filem aksi fiksyen sains beliau seterusnya, The Greatest of All Time, juga menerima ulasan bercampur, namun berjaya memperoleh kutipan lebih ₹450 crore di pawagam.

Pada Februari 2024, Vijay mengumumkan bahawa beliau hanya akan berlakon dalam satu lagi filem, iaitu filem ke-69 dan terakhir beliau sebagai pelakon utama, yang diberi judul Jana Nayagan.

## Kerjaya muzik

Vijay dianggap sebagai salah seorang penyanyi paling prolifik dalam kalangan pelakon Tamil.
Beliau telah menyanyi untuk ramai penggubah muzik terkenal seperti Ilaiyaraaja, Deva, Vidyasagar, Sirpy, Bharani, S. A. Rajkumar, Ramana Gogula, A. R. Rahman, Yuvan Shankar Raja, D. Imman, Devi Sri Prasad, Harris Jayaraj, G. V. Prakash Kumar, Anirudh Ravichander, Santhosh Narayanan dan Thaman S.

Vijay memulakan kerjaya nyanyiannya dengan lagu "Bombay City Sukkha Rotti" (1994) dalam filem *Rasigan*. Selepas menyanyikan lagu ke-25 beliau "Vaadi Vaadi" (2005) dalam filem *Sachein*, Vijay mengambil rehat sementara daripada bidang nyanyian untuk menumpukan perhatian kepada lakonan. Namun, beliau kembali menyanyi dengan lagu "Google Google" dalam filem *Thuppakki* (2012). Beliau memenangi anugerah Lagu Kegemaran Tahun Ini di Anugerah Vijay menerusi persembahan lagu tersebut, serta dicalonkan untuk Anugerah SIIMA bagi Penyanyi Latar Terbaik.

## Kerjaya politik

Pada tahun 2009, Vijay melancarkan kelab peminatnya, *Vijay Makkal Iyakkam* . Pertubuhan tersebut menyokong pakatan yang dipimpin AIADMK dalam pilihan raya dewan undangan negeri Tamil Nadu 2011. Pada Februari 2019, Vijay menyuarakan pendirianya menetang Akta Pindaan Kewarganegaraan 2019 yang diluluskan oleh kerajaan pusat, dengan mengatakan bahawa akta tersebut akan mengganggu keharmonian sosia dan agama negara.
Ahl-ahlii kelab peminat Vijay bertanding dalam pilihan raya tempatan Tamil Nadu 2022 dan berjaya memenangu115 kerusi. Pada 2 Februari 2024, Vijay mengumumkan pelancaran sebuah parti politik baharu, Tamilaga Vettri Kazhagam .
Pada 27 September 2025,seramai 41 orang maut dalam insiden rempuhan orang ramai semasa sebuah perhimpunan politik yang disampaikan oleh Vijay di Karur . Beliau menzahirkan ucapan takziah atas kematian tersebut dan kemudian mengumumkan bayaran pampasan ex-gratia kepada waris mansa yang terkorban serta mereka yang cedera.
Pada 30 Januari 2026, Vijay menyatakan bahawa tokoh teladannya termasuk MG Ramachandran, J. Jayalalithaa dan M. Karunanidhi, dalam wawancara pertamanya dengan saluran media nasional NDTV sejak menceburi politik.

### Ketua Menteri Tamil Nadu (2026-kini)

TVK yang dipimpin oleh Vijay membuat kemunculan sulung dalam pilihan raya Dewan Undangan Tamil Nadu 2026. Parti itu muncul sebagai parti tunggal terbesar dalam dewan undangan, sekali gus menandakan perubahan besar dalam landskap politik Tamil Nad yang sekian lama didominasi oleh parti-parti Dravida . Vijay bertanding di dua kawasan , Perambur dan Trichy Timur , dan berjaya dipilih di kedua-dua kawasan tersebut. Beliau kemudian melepaskan kerusi Trichy Timur dan memilih untuk mengekalkan kawasan Perambur.

Pada 6 Mei 2026, Vijay bertemu dengan Gabenor dan mengemukakan tuntutan rasmi untuk membentuk kerajaan, dengan menegaskan bahawa TVK memiliki majoriti yang diperlukan. Walau bagaimanapun, Gabenor tidak berpuas hati dengan dakwaan majoriti parti tersebyt dan tidak menjemput Vijay untuk membentuk kerajaan pada 7 Mei 2026. Perkembangan ini menimbulkan persoalan mengenai pengesahan sokongan perundangan, budi bicara gabenor, dan pematuhan kepada konvensyen perlembagaan yang ditetapkan dalam proses pembentukan kerajaan.

Pada 10 Mei 2026, Vijay mengangkat sumpah sebagai Ketua Menteri Tamil Nadu yang kesembilan,sekali gus menamatkan dominasi parti-parti Dravida selama enam dekad di negeri itu. Kerajaan tersebut dibentuk sebagai kerajaan gabungan dengan Kongres sebagai rakan kompenen, manakala parti-parti termasuk Viduthalai Chiruthaigal Katch, CPI, CPI(M), dan Liga Muslim India Bersatu memberikan sokogan luar kepada TCK, sambil meneruskan pakatan mereka dengan alliansi Pakatan Progresif Sekular yang dipimpin oleh DMK.

### Keputusan pilihan raya

Dewan Undangan Negeri Tamil Nadu

| Pilihan Raya | Sidang Adun | Kawasan pilihan raya | Parti Politik | Peratus Undian | Peratusan undian | Pembangkang |
| --- | --- | --- | --- | --- | --- | --- |
| Calon | Parti | Peratusan undian |
| 2026 | ke-17 | Perambur | TVK | 58.89 | RD Sekar | R.D Sekar | DMK | 32.61 |
| Tiruchirappalli Timur | 50.07 | Inigo S. Irudayaraj | Inigo S. Irudayarj | DMK | 35.05 |

## Rujukan

## Pautan luar

* C. Joseph Vijay di Pangkalan Data Filem Internet (IMDb)